SABC se Vuyo Mbuli sterfVuyo Mbuli Foto: SABC Vuyo Mbuli, bekroonde televisie- en radioaanbieder van die SABC, is Saterdagaand oorlede nadat hy die rugbywedstryd tussen die Cheetahs en Reds by die Vrystaatse stadion bygewoon het. Mbuli (46) het tydens die wedstryd flou geword en is by die toneel behandel voordat hy na die Bloemfontein Mediclinic gejaag is, berig die SABC. ‘n Woordvoerder van die familie het gesê die oorsaak van sy dood is nog nie bepaal nie. Die woordvoerder versoek dat die gesin se privaatheid respekteer word terwyl hulle dié tragedie probeer verwerk. -SAPA